Kauklahden lasitehdas

Kauklahden lasitehdas Oy oli Espoon Kauklahdessa vuosina 1923–1952 toiminut lasitehdas. 

Rakennus valmistui Pasila–Karjaa radan kanssa samana vuonna 1903, ja siinä toimi aluksi Karl Wilkmanin Uusi tiilitehdasUusi tiilitehdas. Pörssitieto. ja sitä ennen lähialueella ollut Åminnen tiilitehdasVanhempi Åminnen tiilitehdas. PDF.. 

Lasitehtaan perusti vuonna 1923 Iittalan lasitehtaan entinen johtaja Claës Norstedt. Aktiebolaget Norstedt Osakeyhtiön -nimellä kulkeneen lasitehtaan alku oli vaikea, koska lasiuuni reistaili jatkuvasti. Oikeudenkäynti uunin myynyttä Hermansen-yhtiötä vastaan söi tehtaan varoja. Norstedt hävisi oikeudenkäynnin ja joutui myymään tehtaansa osake-enemmistön Riihimäen lasille vuonna 1927.

Kauklahden lasitehdas oli itsenäinen tytäryhtiö, jossa Riihimäen lasitehdas tuotti omia tuotteitaan.Suomen teollisuus, s. 342. Tehdas ajautui konkurssiin vuonna 1952 kannattamattomana ja lopetti toimintansa. Monien Kauklahdessa valmistettujen lasiesineiden tuotanto jatkui Riihimäellä.   

Tehtaan tuotanto käsitti muun muassa puristelasia, valaisinten opaalilasisia kupuja, puhallettua talouslasia ja taidelasia. Varsinkin maalaamalla koristellut maljat ja maljakot, valaisinlasit sekä hiomalla koristellut kristalliesineet ovat tunnettuja Kauklahden tuotteita.

Taito Oy teetti valaisimiensa lasiosat Kauklahdessa.

Tehtaan lasimuotoilijoita olivat muun muassa Helena Tynell, Kyllikki Salmenhaara sekä aikansa kuuluisin lasinkaivertaja ja hioja  Theodor Käppi.

Tiilitehdas purettiin vuoden 2025 lopussa. Espoossa Espooseen iski purkuvimma – rakennuksia puretaan valtavasti turhaanLänsiväylä 13.6.2025.Helsingin seudulla puretaan surutta jo jopa 1990-luvun rakennuksia. Ilta-Sanomat 20.9.2020..

 Lähteet 
 Toim. Karikoski, V. A. M., Kannel T. K., Lavonius K. A.: Suomen teollisuus, Kustannusosakeyhtiö Kivi, Helsinki, 1951.

 Viitteet 

Luokka:Espoon historia
Luokka:Espoon rakennukset ja rakennelmat
Luokka:Entiset suomalaiset lasitehtaat
Luokka:Suomen teollisuushistoria
Luokka:Kauklahti